مظاهرة الاقباط فى بروكسل

مظاهرة الأقباط فى بروكسل هى مظاهره عملها مصريين مسيحيين فى بروكسيل عاصمة بلجيكا فى 9 يونيه 2011 للمطالبه بحقوق المسيحيين فى مصر. فبعد ثورة 25 يناير 2011 بدل مصر ماتتجه للنهضه الثقافيه و العلميه زى ما حصل بعد ثورة 1919 زاد حجم التطرف و التعصب الدينى و ظهرت جماعات و احزاب دينيه بتطالب بتحويل مصر لدوله دينيه. و فى الظروف دى حصلت اعتداءات على المسيحيين و الكنايس و بقو المسيحيين قلقين على حياتهم و مستقبلهم فى مصر فى ظل أوضاع مضطربه و اعمال عنف و حرايق بتسود البلد.

المتظاهرين المصريين سلمو جواب رسمى للسفير المصرى فى بروكسل للمطالبه بحقوق الأقباط، ورفع مطالبهم للمجلس العسكرى الحاكم فى مصر ، عشان ياخد إجراءات لترسيخ الدوله المدنيه اللى اساسها مبادئ المواطنه والعداله و تفعيل القانون و شيل المادة التانيه من الدستور لفصل الدين عن الدولة ، وعدم السماح لأحزاب دينيه بالمشاركه فى الانتخابات ، خاصة بعد ما إتضح أن مصر بتمر بمرحلة علت فيها اصوات تيارات بتهدد بقيام دوله دينيه.

بهاء رمزى رئيس الهيئه القبطيه الهولنديه البلجيكيه صرح بإن المظاهره دى مش حاتكون الاخيره لكن حاتكون بدايه لسلسله من المظاهرات ضد اللى بيحصل للأقباط فى مصر بعد الثوره. وطالب بحماية أقباط مصر و حماية الدوله المدنيه و فصل الدين عن الدوله و عدم السماح بمشاركة الاحزاب الدينيه فى الانتخابات و التزام العدل و المساواه فى التعامل مغ الأحداث الطائفيه.

جون سدراك الناشط القبطى ونايب رئيس الهيئة القبطية الهولندية استنكر من جهته الاشاعات اللى بتتقال عن أقباط المهجر لتشويه صورتهم و ضاف : " إحنا بنحب مصر و بنعشق ترابها، والدليل على كده اننا عاملين مظاهره قدام سفارتنا المصريه " ، و وضح انهم بيطالبو بحل كل المشاكل اللى بيعانى منها الأقباط فى مصر عشان يقدر اقباط المهجر من المشاركه فى عملية التنميه الشامله فى مصر فى الفتره الجايه.

 لينكات برانيه و مصادر 
 أقباط المهجر يتظاهرون قدام السفارة المصرية ببروكسل ...

تصنيف:اضطهاد الأقباط
تصنيف:ثورة مصر 2011
تصنيف:قهر